കലാമണ്ഡലം കൂത്തമ്ബലത്തില് തുള്ളല് നവകം എട്ടിന് ചെറുതുരുത്തി: വള്ളത്തോള് ജയന്തിയാഘോഷങ്ങളുടെ ഭാഗമായി കേരള കലാമണ്ഡലത്തിലെ തുള്ളല് വിഭാഗം അണിയിച്ചൊരുക്കുന്ന തുള്ളല് നവകം ദൃശ്യ വിരുന്ന് എട്ടിന് വൈകീട്ട് 6 ന് കലാമണ്ഡലം കൂത്തമ്ബലത്തില് അരങ്ങേറും. ആദ്യമായാണ് ഒരേ സമയത്ത് ഒമ്ബത് കലാകാരന്മാര് ഓട്ടന് തുള്ളല് വേഷത്തില് രംഗത്ത് വരുന്നതെന്ന് കലാമണ്ഡലത്തിലെ തുള്ളല് വിഭാഗം മേധാവിയും തുള്ളല് നവകം പരിപാടിയുടെ സംവിധായകനുമായ കലാമണ്ഡലം മോഹനകൃഷ്ണന് പറഞ്ഞു. മഹാകവി കുഞ്ചന് നമ്ബ്യാരുടെ തുള്ളല് കൃതികളിലെ കിരാതം കഥ തനിമ നഷ്ടപ്പെടാതെയാണ് കാണികള്ക്ക് മുന്നില് അവതരിപ്പിക്കുക. ഓട്ടല് തുള്ളല് കളരികളുടെ 65ാംവര്ഷം കൂടിയാണിത്. കലാമണ്ഡലം തുള്ളല് വിഭാഗം, ബിരുദ, ബിരുദാനന്തര വിദ്യാര്ത്ഥികളായ യദുകൃഷ്ണന്, ഗായത്രി, അനിഷ, ഐശ്വര്യ, ദിന്ഷ, അദൈ്വത, ശ്രീഗോവിന്ദ്, അനുശ്രീ, നൗഫിയ എന്നിവര് ചേര്ന്നാണ് തുള്ളല് നവകം അവതരിപ്പിക്കുക.